<classify> Katibu Mkuu wa Chama cha Ngumi za Kulipwa Tanzania PST, Antony Rutta alisema jana kuwa bondia huyo atatua leo mchana, na kesho kupima uzito tayari kwa mpambano huo wa raundi 12.Alisema tayari Francis Cheka ameshafika Dar es Salaam akitokea Morogoro, akiwa ameshafanya maandalizi ya kutosha.Cheka ameshafika leo jana akiwa tayari ameshafanya maandalizi kwa asilimia 99, kwa hiyo ataendelea kujifua hapa Dar es Salaam hadi Jumamosi ambapo ndio siku yenyewe,alisema.Pambano hilo litakuwa la kwanza tangu Cheka atoke jela hivyo kutoa fursa kwa mashabiki wake kushuhudia kujipanga upya kwa bondia huyo wa Morogoro.Mabondia wengine watakaopanda ulingoni siku hiyo ni Kasim Ouma kutoka Marekani ambaye atapigana na Mtanzania, Shaban Kaoneka, huku Mtanzania mwingine, Cosmas Cheka akidundana na Mkenya, Fred Nyake.  <topic>: MICHEZO 